யார் இனவாதம் பேசினாலும், அல்லது அதை ஆதரித்தாலும் நிச்சயம் எதிர்த்திட வேண்டும். அதற்கு ஜே.வி.பி.யும் விதிவிலக்கல்ல. எனவே, நடைபெற்று வரும் அமைதிப் பேச்சுவார்த்தைக்கு பங்கம் ஏற்படுத்திடாமல், சுமூகமாக தீர்வு காண்பதே ஒட்டுமொத்த இலங்கை தமிழர்களுக்கு நலன் பயப்பதாக அமையும். மாறாக சுயநிர்ணய உரிமை என்று பேசி பிரிந்து போவது என்ற நிலைபாடு, தமிழர்களின் நலனை காத்திட உதவாது. அது எல்.டி.டி.ஈ. என்ற சர்வாதிகாரத்தின் கீழ் தமிழர்களை அடகு வைப்பதற்கே பயன்படும். அதேபோல் சிங்கள இனவெறியைத் தூண்டிவிட்டு, இராணுவ நடவடிக்கைகளை மேற்கொள்ளும் போக்கினையும் இலங்கை அரசு உடனடியாக நிறுத்திக் கொள்ள வேண்டும். இலங்கை இனக்கலவத்தால் அழியும் நாடாக மாற்றிடாமல் இருப்பதில் அவர்களுக்குத்தான் கணிசமான பங்கு உள்ளது.